### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra S**

Hvad vil vi gerne opnå? Hvorfor stilles forslaget?

i [adresse] afvikles der hvert år rigtig mange events og store, offentlige begivenheder. Det er efterhånden blevet en vigtig del af byens DNA, og borgerne er da også rigtig glade for de oplevelser og muligheder for fællesskab, som de mange events giver.

Der er imidlertid et stort setup bag afviklingen af disse events. I forbindelse med [adresse] i 2017 blev der skabt en meget stærk eventorganisation på flere tusindende frivillige aarhusianere, som byens forskellige events kan trække på, når der sker noget nyt og spændende i byen. Organiseringen af disse frivillige har derfor stor betydning for kulturlivet i [adresse], og det store netværk af ildsjæle er en helt central og afgørende forudsætning for at bibeholde det antal events, vi har i dag.

For at fastholde den store kreds af frivillige, skal vi som by og kommune hele tiden være opmærksomme på at opretholde gensidigt engagement og give frivilligheden gode forudsætninger.  Det har vist sig, at det bedste, man kan give de frivillige, er en fælles base, hvorom man kan opbygge fællesskabet. Det kræver et fysisk mødested, hvor man kan dyrke fællesskabet og holde kontakten ved lige. Den rolle har frivillighedsorganisationen [adresse] haft med stor succes, og eftersom den bevilling, der er til området, udløber pr. 1. september, foreslår vi i Socialdemokratiet at sikre permanent støtte til organisationen.

Konkrete input

* Socialdemokratiet foreslår, at der afsættes permanent støtte til det fortsatte arbejde med frivilligorganisationen [adresse] under [adresse].

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.